《张太傅墓》
明代·苏复生

太傅忠魂何处寻，平章海曲昼常阴。春深孤冢荆榛合，雨积残碑薜荔侵。

文陆死生俱饮恨，臼婴先后实同心。独怜岁月倾祠庙，回首踟躇泪满襟。

作者简介：苏复生，字孟阳。阳江人。恩长子。明神宗万历四十二年（一六一四）贡生。遂昌训导，两署邑篆，任龙门教谕。清康熙《阳江县志》卷三、民国《龙门县志》卷一一有传。